**Kuorsalo-Seuran johtokunnan kokous lauantaina 4.7.2020 klo 12.00**

**Paikka: Kuorsalo Seurantalo**

Läsnä: Marja Vasara puheenjohtaja

 Hanna Saarniaho sihteeri

 Katja Arvilommi

 Risto Tarvainen

 Raimo Korjus

***1§ Kokouksen avaus***

Puheenjohtaja Marja Vasara avasi kokouksen.

***2§ Luontokoulun (Otetaan opiksi) järjestämisasiat***

Karoliina Saarniahon ideoiman luontokoulun budjetti on 7000 euroa johon Leader Sepra ry on myöntänyt rahoituksen 5600 eurojle, ja 1400 jää näin ollen Kuorsalo-Seuran omavastuuosuudeksi. Kustannusarvio jakautui siten, että kesäretkelle lähisaaristoon vuonna 2021 on laskettu budjetiksi 3500 euroa (Viklan tarjous risteilystä noin 2000 euroa, ja lisäksi varauduttu muihin kustannuksiin, esim. käynti Rakinkotkan ekosaarella). Loput 3500 eur jakautuu luontokoulutoiminnan materiaalihankintoihin, oheiskustannuksiin, blogin kustannuksiin ja avustajien palkkoihin. Omavastuuta on tarkoitus kattaa mm. risteilyn osallistumismaksulla.

Karoliina Saarniahon toimittaman laskelman mukaan tänä vuonna kuluja (yhteensä noin 1000 eur) aiheutuu seuraavista hankkeista:

1. Luontoretki 29.7.; Luontokoulu Hailin edustaja vetää 2,5-3 tunnin luontoretken Kuorsalossa 60€/tunti hintaan
2. Blogi ’saarenluonto.fi’ ja kotisivu, 3,45 eur/kk
3. Blogia ja luontokoulua varten tabletti ja näppäimistö, noin 300 eur
4. 10-15 kirjan käsikirjasto, noin 300 eur

Päätettiin, että Karoliina Saarniaholle annetaan lupa näihin hankintoihin, ja Kuorsalo-Seura hakee rahoituksen jälkikäteen Leader Sepralta.

Päätettiin lisäksi, antaa Karoliina Saarniaholle valtuutus sopia Rakin-Kotkan ekokylän kanssa vierailusta ensi kesälle heinäkuun puolivälin paikkeille, ja varata Vikla tänä vuonna tämän vuotisen tarjouksen hinnalla. Päätettiin, että risteily on avoin kaikille, mutta siitä peritään osallistumismaksu lapsilta 10 euroa ja aikuisilta 25 euroa. Päätettiin, että risteilylle otetaan ilmoittautumiset ja kerätään osallistumismaksut ennakkoon, mutta jos tilaa on, voidaan matkustajia ottaa mukaan vielä lähtöpäivänä.

***3§ Kesäjuhla 8.8. klo 13***

* Kahvitus alkaa klo 13
* Järjestetään pussijuoksu sekä tikanheitto
* Selvitetään, soittaako Woxi-Weikot kesäjuhlassa
* Tiedustellaan Tuomo Silentiltä halukkuutta pitää esitelmä esim. Vanhankylän alueesta.

***4§ Muut asiat***

Ei muita asioita

***5§ Seuraava kokous***

Seuraavan kokouksen ajankohta sovitaan myöhemmin.

***6§ Kokouksen päätös***

Puheenjohtaja päätti kokouksen kello 11:00.

Kokouksen vakuudeksi

Marja Vasara Hanna Saarniaho

puheenjohtaja sihteeri